
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 5T/49/2025 8725010971 09. 01. 2026 JUDr. Dominika Ordzovenská ECLI:SK:OSPP:2026:8725010971.1
Rozhodnutie Okresný súd Poprad, samosudkyňou JUDr. Dominikou Ordzovenskou, na hlavnom pojednávaní konanom dňa 09. januára 2026 v Poprade, takto rozhodol: Obžalovaný A. B., nar. XX.XX.XXXX v Kežmarku, trvale bytom C. D. XX, E. C., uznáva sa za
v i n n é h o, ž e
potom ako uzatvoril dňa 13.04.2022 pracovný pomer so spoločnosťou Alders DeutschlandTransport GmbH so sídlom ul. Lindenhorsterstrasse 128, Dortmund, Spolková republika Nemecko, kde bol riadne zamestnaný ako vodič nákladného motorového vozidla a potom, ako mu bola pridelená firemná tankovacia karta na tankovanie pohonných hmôt do prideleného firemného nákladného motorového vozidla, v období od 25.11.2024 do 30.11.2024 natankoval postupne neoprávnene do bandasiek a sudov pohonné hmoty, a to dňa 25.11.2024 v čase o 15.55 hod. 1,38 litra nafty v sume 2,04 €, dňa 25.112024 v čase o 16.16 hod. 429,95 litrov nafty v sume 635,90 €, dňa 27.11.2024 v čase o 04.15 hod. 600,03 litrov nafty v sume 899,44 €, dňa 29.11.2024 v čase o 03.34 hod. 627,29 litrov nafty v sume 940,31 €, file_0.jpg file_1.wmf dňa 30.11.2024 v čase o 23.37 hod. 24,13 litrov nafty v sume 35,93 € a dňa 30.11.2024 v čase o 23.45 hod. 217,33 litrov nafty v sume 323,60 €, vždy v Kežmarku, časť Pradiareň č. 1, na benzínovej čerpacej stanici SHELL, bez file_2.jpg file_3.wmf vedomia a súhlasu zamestnávateľa, ktoré použil pre vlastnú potrebu a za ktoré zaplatil prostredníctvom tankovacej karty číslo 7077096******700469 KT-043, ktorá mu bola zverená na služobné účely, pričom v období od 25.11.2024 do 16.12.2024 bol práceneschopný a v tomto období prácu pre uvedenú spoločnosť z dôvodu file_4.jpg file_5.wmf práceneschopnosti nevykonával, čím takto spôsobil pre spoločnosť Alders DeutschlandTransport GmbH so sídlom Lindenhorsterstrase 128, 44 147 Dortmund, Nemecká spolková republika celkovú škodu v sume 2.837,22 €, teda prisvojil si cudziu vec, ktorá mu bola zverená a spôsobil tak na cudzom majetku malú škodu, čím spáchal prečin sprenevery podľa § 213 ods. 1 Trestného zákona.
Za tomu súd ukladá: Podľa § 213 ods. 1 Trestného zákona, za použitia § 38 ods. 2 Trestného zákona, § 41 ods. 2 a § 42 ods. 1 Trestného zákona, súhrnný trest odňatia slobody vo výmere 16 (šestnásť) mesiacov. Podľa § 49 ods. 1 písm. a) Trestného zákona výkon uloženého trestu odňatia slobody podmienečne odkladá. Podľa § 50 ods. 1 Trestného zákona určuje skúšobnú dobu podmienečného odsúdenia na 24 (dvadsaťštyri) mesiacov. Podľa § 42 ods. 2 Trestného zákona zároveň z r u š u j e výrok o treste uložený rozsudkom Okresného súdu Stará Ľubovňa sp. zn. 1T/8/2025 zo dňa 04.04.2025, právoplatného dňom 04.04.2025, ktorým bol obvinenému A. B. uložený trest odňatia slobody v trvaní 12 (dvanásť) mesiacov s podmienečným odkladom výkonu trestu odňatia slobody v trvaní 18 (osemnásť) mesiacov, ako aj všetky ďalšie rozhodnutia na tento výrok obsahovo nadväzujúce, ak vzhľadom na zmenu, ku ktorej došlo zrušením, stratili podklad. prisvojil si cudziu vec, ktorá mu bola zverená a spôsobil tak na cudzom majetku malú škodu, Poučenie: Proti tomuto rozsudku možno podať odvolanie do 15 (pätnástich) dní od jeho oznámenia na Okresnom súde Poprad. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. Rozsudok môže odvolaním napadnúť prokurátor pre nesprávnosť ktoréhokoľvek výroku, obžalovaný pre nesprávnosť výroku, ktorý sa ho priamo týka, okrem výroku o vine v rozsahu, v ktorom súd prijal jeho vyhlásenie, že je vinný, alebo vyhlásenie, že nepopiera spáchanie skutku uvedeného v obžalobe, poškodený pre nesprávnosť výroku o náhrade škody, zúčastnená osoba pre nesprávnosť výroku o zhabaní veci. Rozsudok možno napadnúť odvolaním len v niektorej jeho časti alebo sa odvolania výslovne vzdať. Písomné vyhotovenie tohto rozsudku neobsahuje v zmysle ustanovenia § 172 ods. 2 Trestného poriadku odôvodnenie, pretože po vyhlásení rozsudku sa obžalovaný aj prokurátorka práva podať odvolanie výslovne vzdali.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2026:8725010971.1 (dáta aktuálne k 10. 11. 2026). Záväzné je znenie zverejnené súdom.




